《赠潘时乘内翰》
明代·李时行

霜风被原隰，山流含夕清。散躅眺林莽，寒鸟相交鸣。

圆景不可驻，荣华安足凭。众夫何遑遑，志士贵徇名。

令名苟不立，碌碌忝浮生。缅怀吴中彦，珥笔侍承明。

青藜照中秘，艺藻绚文英。高踪渺难企，高鴳慕云鹏。

屡枉琼瑶什，卓哉诚可矜。终期策驽蹇，庶以协同声。

作者简介：明广州府番禺人，字少偕。嘉靖二十年进士。知嘉兴县，迁南京兵部车驾主事，坐事罢，遍游吴越、齐鲁名山。有《驾部集》。